Hallüsinogen

Hallüsinogen — realda mövcud olmayan, lakin insan tərəfindən mövcud kimi qavranılan obyektlərin və ya hadisələrin görünməsinə (hallüsinasiyalara) səbəb olan maddə. Hallüsinogenlər bu vəziyyətin yaranmasına şərait yaradan kimyəvi birləşmələrdirlər.

Adətən qanunsuz hesab edilən LSD, meskalin və hallüsinogen göbələklər () bu qrupa aiddirlər. Onlar insanın reallıq hissini zəiflədirlər.

Hallüsinogen maddəHallüsinogen gücüLSDÇox güclü Psilosibin (göbələklər)||Güclü
|-
|Salvinorin AGüclüMeskalinGüclü/OrtaMarixuana (Karch, S. B. (Ed.). (2007). Pharmacokinetics and pharmacodynamics of abused drugs. CRC Press.) Sintetik kannabinoid (bonzai) A Dangerous Game That May Harm Kids and Teens: A Review on Synthetic Cannabinoids (Bonzai) Ö. Ayhan Kalyoncu, Buse Ünlü, Ufuk TaştanBenzidaminAşağı

 Tarixi 

Hallüsinogenlərin istifadəsi qədim dövrlərə gedib çıxır. Müxtəlif xalqlar bu maddələri dini mərasimlərdə, şaman ayinlərində və mistik təcrübələrdə istifadə etmişlər. Məsələn, Cənubi Amerikada peyotl kaktusundan alınan meskalin, Amazoniyada isə ayahuasca adlı içki qədim ənənələrin bir hissəsi olmuşdur.

XX əsrdə sintetik hallüsinogenlər, xüsusilə də LSD (dietilamid lizerq turşusu) kəşf edilmiş və qısa müddət elmi təcrübələrdə istifadə edilmişdir. Lakin daha sonra onların təhlükəli yan təsirləri və sui-istifadə hallarına görə əksər ölkələrdə qadağan edilmişdir.

 Növləri 

Hallüsinogenlər mənşəyinə görə iki əsas qrupa bölünür:
Təbii halüsinojenlər
Meskalin — peyotl, San Pedro və Peruvian torch (Elmi adı Echinopsis peruviana olan Peru mənşəli bir kaktus növü. O, yüksək dağlıq ərazilərdə, xüsusilə də And dağlarında bitir) kaktuslarında olur.
Psilosibin — bəzi göbələk növlərində (, ) olur.
Ayahuasca — Banisteriopsis caapi adlı bitkidən hazırlanır.
İbogain — Afrika mənşəli Tabernanthe iboga bitkisindən əldə edilir.
Süni hallüsinogenlər
LSD (dietilamid lizerq turşusu) — 1938-ci ildə Albert Hofmann tərəfindən sintez olunmuşdur.
MDMA (bəzən empatogen kimi təsnif edilir).
Bəzi kimyəvi törəmələr (2C-B, NBOMe seriyası və s.).

 Təsirləri 

Hallüsinogenlərin təsiri qəbul edilən doza, istifadəçinin psixoloji vəziyyəti və mühitdən asılıdır. Əsas təsirlərinə daxildir:
Görmə və eşitmə hallüsinasiyaları
Zaman və məkan qavrayışının dəyişməsi
Emosional yüksəliş və ya qorxu hissi
Reallıq hissinin zəifləməsi
Yaddaş və diqqət pozuntuları

Bəzi hallarda "pis səyahət" () adlanan ağır psixoloji vəziyyət yarana bilər ki, bu da panika, depressiya, aqressiya və intihar meyillərinə səbəb ola bilər.

 Tibbdə istifadəsi 

Son illərdə bəzi hallüsinogenlərin tibbi potensialı yenidən tədqiq edilir. Xüsusilə:
Psilosibin — depressiya, posttravmatik stress pozuntusu və alkoqol asılılığının müalicəsində sınaqdan keçirilir.
MDMA — terapevtik şəraitdə travma sonrası stress pozuntusunun müalicəsində istifadə olunur.
Ayahuasca — bəzi tədqiqatlarda asılılıqlara qarşı potensial göstərmişdir.

Bu tədqiqatlar hələ erkən mərhələdədir və klinik istifadəsi yalnız məhdud eksperimental şəraitdə mümkündür.

 Hüquqi status 

Hallüsinogenlərin böyük əksəriyyəti BMT-nin 1971-ci il Psixotrop maddələr haqqında Konvensiyası ilə nəzarət altına alınmışdır. Hazırda:

ABŞ, Kanada, Avropa ölkələrinin çoxunda LSD, psilosibin və meskalin qanunsuzdur.
Meksika və Braziliyada bəzi dini icmaların ayinlərində istifadə edilməsinə icazə verilir.
Son illərdə bəzi ölkələrdə psilosibinin tibbi və elmi araşdırmalar üçün leqallaşdırılması tendensiyası müşahidə olunur.

 İstinadlar 

 Ədəbiyyat siyahısı 
 Ann & Alexander Shulgin: PIHKAL (Phenethylamines I Have Known And Loved), a Chemical Love Story
 Ann & Alexander Shulgin: TIHKAL (Tryptamines I Have Known And Loved), the Continuation
 Charles S. Grob, ed.: Hallucinogens, a reader
 Winkelman, Michael J., and Thomas B. Roberts (editors) (2007).Psychedelic Medicine: New Evidence for Hallucinogens as Treatments 2 Volumes. Westport, CT: Praeger/Greenwood.

 Xarici keçidlər 




Kateqoriya:Narkotiklər